Martin Luther sê dat die hele Bybel in Johannes 3:16 saamgevat word: God het die wêreld so liefgehad dat Hy sy enigste Seun gegee het, sodat dié wat in Hom glo, nie verlore sal gaan nie maar die ewige lewe sal hê. Hier het ons die evangelie van Jesus Christus:
Hoekom het Hy gekom? Om te sterf.
Wat het God gemotiveer om Hom te stuur? Sy liefde vir die wêreld.
Wie is Jesus Christus? God se enigste Seun.
Hoe ontvang ons die voordeel? Deur geloof in Jesus Christus
Wat is hierdie voordeel? Die ewige lewe.
Wat is die gevolge as ons Hom nie ontvang nie? Die ewige straf.
Elke gelowige het ‘n opdrag gekry. Na sy opstanding verskyn Jesus aan sy dissipels. Twee maal sê Hy: Vrede vir julle! Daarna volg sy opdrag: Soos die Vader My gestuur het, stuur Ek julle ook (Johannes 20:21). Ons taak is duidelik: vertel vir almal dat God sy Seun gestuur het om vir ons die kruisdood te sterf sodat ons die ewige lewe kan ontvang. Hierdie is nie ‘n taak net vir leraars nie, maar vir alle gelowiges. Ons moet praat met ander mense asof niemand anders dit gaan doen nie.
Praat ons nog oor ons geloof of is ons bang ons gee aanstoot.
Tags: Roeping; Luther
Laaste 30 Dae: 20,894
Laaste 365 Dae: 407,472